অ্যান্ড্রয়েড ফোন ও আইফোনের জন্য ফটোস্ক্যান নামের একটি অ্যাপ্লিকেশন নিয়ে এসেছে গুগল। আপনি এবার পুরোনো প্রিন্ট করা ছবির রেকর্ড রাখতে এ অ্যাপ কাজে লাগাতে পারবেন। গুগল প্লে স্টোর ও অ্যাপলের অ্যাপ স্টোরে এ অ্যাপ ফ্রিতে ডাউনলোড করা যাবে। ফটোস্ক্যান অ্যাপটি ইউজ করা প্রিন্ট ছবিতে ক্লিক করে অ্যাপে সেভ করতে পারবেন। এ ছাড়া ছবিগুলোর কোণা ঠিক করা, সোজা করা বা ছবি নানা রকম পরিবর্তন করার কাজটিও করা যাবে এ অ্যাপে। গুগল কর্তৃপক্ষের বক্তব্য, স্ক্যান করা ফটো সহজে ফটোজ অ্যাপে ফ্রিতে রাখা যাবে। ফটোস্ক্যান অ্যাপটির অ্যান্ড্রয়েড সংস্করণটির সাইজ মাত্র ২২ এমবি। অ্যান্ড্রয়েড ৫.৫ বা ললিপপ ও এর পরের সব ভার্সনে এটি সাপোর্ট করবে। আইওএস প্ল্যাটফর্মে এর আকার ৬৫.৯ এমবি। আইওএস ৮.১ ও এর পরের সংস্করণেও এটি সাপোর্ট করবে। ফটোস্ক্যান ছাড়াও গুগল ফটোজ অ্যাপে তিনটি এডিটিং ফিচার অ্যাড করেছে গুগল। এগুলো হচ্ছে নতুন ও উন্নত অটো এনহ্যান্স, ইউনিক নিউ লুকস ও অ্যাডভান্সড এডিটিং টুলস। অটো এনহ্যান্স টুলে ফিল্টারের লিস্ট থাকবে। এখানে ১৩টি ফিল্টার আছে, যাতে মেশিন ইনটেলিজেন্স ব্যবহৃত হয়েছে।